Asimenye Simwaka

Asimenye Simwaka (født 8. august 1997) er en malawisk friidrettsutøver som konkurrerer i sprintløp, og som deltok i Sommer-OL 2020.

Hun har også spilt fotball, og har spilt for Malawis landslag i fotball.

Personlig liv 
Hun er utdannet innen forretningsledelse ved University of Malawi.

Idrettskarriere 
Simwaka har ingen registrerte løp i friidrett før 2021. Den 19. og 20. juni 2021 satte hun nasjonale rekorder på 400 meter og 200 meter, med hhv 52,57 sekunder og 23,51 sekunder. 

Hun representerte Malawi under Sommer-OL 2020 i Tokyo, som ble arrangert i 2021, der hun deltok på 100 meter. Hun løp på 11,76 i den innledende runden, som var ny nasjonal rekord, og gikk videre til forsøksheatet. I forsøksheatet forbedret hun den nasjonale rekorden til 11,68, men kom sist i sitt heat, og gikk ikke videre til semifinalene.

Referanser

Eksterne lenker 
 

Malawiske sprintere
Deltakere for Malawi under Sommer-OL 2020
Friidrettsutøvere under Sommer-OL 2020
Deltakere for Malawi under Samveldelekene 2022
Friidrettsutøvere under Samveldelekene 2022